এ ব্যাপারে সুপ্রিমকোর্টের আইনজীবী সাইদুর রহমান মানিক জানান, সড়ক দুর্ঘটনার মামলা আগে জামিনযোগ্য ছিল না। ১৯৮৮ সালে এরশাদ সরকারের আমলে ৩০৪/এ ধারা বিলুপ্ত করে ৩০৪/বি করা হয়েছে। এ সময় চালক ও মালিক সমিতি থেকে বলা হয়, কেউ তো ইচ্ছে করে দুর্ঘটনা করে না, দুর্ঘটনা ঘটে। যার ফলে মামলা জামিনযোগ্য হওয়ায় চালকেরা বেপরোয়াভাবে গাড়ি চালান। ট্রাফিকের একটি সূত্র জানায়, নগরীর প্রতি জোনে গড়ে ৪০টি হিসাবে দুই শতাধিক সড়ক দুর্ঘটনার মামলা তদন্তের জন্য রয়েছে।